Diari Oficial de la Generalitat Valenciana


Sumari del DOGV 1708, del 23-01-1992 (1992/823703)

DECRET 4/1992, de 7 de gener, del Govern Valencià, pel qual es coordina l'activitat institucional en matèria d'actuacions externes.
-----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/01/07/4/dof/vci/html**

### Dades del document

Número de DOGV
:   1708

Data del DOGV
:   23-01-1992

Secció del DOGV
:   DISPOSICIONS GENERALS

Número del document
:   1992/823703


Data del document
:   07-01-1992

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 4/1992, de 7 de gener, del Govern Valencià, pel qual es coordina l'activitat institucional en matèria d'actuacions externes.  
Efectuada la integració d'Espanya en la Comunitat Europea, i davant la realització del mercat interior comunitari, el Govern Valencià considera necessari ampliar les funcions i modificar parcialment la composició de la Comissió de Seguiment de la Integració d'Espanya en les Comunitats Europees, creada pel Decret 118/1985, de 23 d'agost, del Govern Valencià.  
La participació creixent de la Comunitat Valenciana en els fons estructurals i en diferents programes comunitaris, en les organitzacions inter-regionals d'àmbit europeu, com també la concertació i el seguiment dels instruments bilaterals de col·laboració amb altres regions europees i altres tipus d'actuacions a l?exterior, obliguen a coordinar les actuacions dels distints organismes de la Generalitat Valenciana, i a ampliar i agilitar els canals d'informació institucionals.  
Conseqüentment, convé crear una Comissió Interdepartamental d'actuacions Externes de la Generalitat Valenciana, de caràcter polític, en substitució de l'antiga Comissió de Seguiment de la Integració d'Espanya en les Comunitats Europees, i dotar-la de l'ajust i suport d'una comissió tècnica delegada i comissions departamentals, que li facilite els informes tècnics necessaris per a prendre decisions i l?execució coordinada dels seus acords.  
En virtut de les consideracions precedents, amb la deliberació prèvia del Govern Valencià, en la reunió del dia 7 de gener de 1992, a proposta del President,  
DECRETE  
Article primer  
Es crea la Comissió Interdepartamental d'Actuacions Externes de la Generalitat Valenciana, com a comissió adscrita a la Presidència de la Generalitat Valenciana.  
Article segon  
Són funcions de la Comissió Interdepartamental d'Actuacions Externes:  
a) Coordinar i unificar criteris respecte les actuacions de les distintes Conselleries i organismes de la Generalitat Valenciana en matèria d'actuacions externes, sense menyscapte dels assumptes que es coordinen mitjançant d'altres comissions interdepartamentals.  
b) Aprovar els avantprojectes de disposició general que afecten matèries referents a afers europeus o inter-regionals.  
c) Estudiar les repercusions que la integració europea produeix en la Comunitat Valenciana.  
d) Examinar i informar sobre tots aquells assumptes que, en relació amb la integració europea, li siguen plantejats per qualsevol dels organismes de la Generalitat Valenciana.  
e) Elaborar l'aportació de la Generalitat Valenciana a la creació de la voluntat de l?Estat en relació amb els temes europeus.  
f) Avaluar els instruments de col·laboració amb altres regions europees i entitats externes.  
g) Coordinar actuacions amb altres administracions públiques en aquestes materias.  
Article tercer  
1. La Comissió Interdepartamental d'Actuacions Externes estarà composta pels membres següents:  
a) Un president i un vice-president de la comissió, nomenats pel President de la Generalitat Valenciana, i que ostentaran els mateixos càrrecs en la comissió tècnica delegada prevista en els articles següents. »  
b) Un vocal en representació de cada conselleria, nomenat pel conseller respectiu entre els alts càrrecs del departament.  
2. Un funcionari, designat pel president de la comissió, actuarà com a secretari, amb veu però sense vot.  
3. La secretaria administrativa de la comissió queda adscrita al Gabinet de Coordinació Interdepartamental.  
Article quart  
Es crea la Comissió Tècnica Delegada per a Actuacions Externes, adscrita a la Presidència de la Generalitat Valenciana.  
Article cinqué  
Són funcions de la Comissió Tècnica Delegada per a Actuacions Externes:  
a) Prestar assistència tècnica i informativa a la Comissió Interdepartamental d'Actuacions Externes.  
b) Preparar els assumptes que hagen de ser estudiats per la Comissió Interdepartamental d'Actuacions Externes, especialment aquells que li siguen encomanats a través del seu president.  
c) Coordinar els canals d'informació i cooperació entre les distintes unitats de la Generalitat Valenciana relacionades amb les actuacions externes.  
Article sisè  
La Comissió Tècnica Delegada per a Actuacions Externes tindrà la composició següent:  
a) El president i el vice-president, nomenats segons preveu l'article 3.1.a).  
b) Un. vocal per cada conselleria o organisme de la Generalitat Valenciana, designat pel representant respectiu de la Comissió Interdepartamental d'Actuacions Externes, que ostente la condició equivalent a cap de gabinet o cap del servei, i que pel seu treball estiga relacionat, amb ternes externs.  
c) Actuarà com a secretari, amb veu però sense vot, el mateix de la Comissió Interdepartamental previst en l'article 3.2.  
Article setè  
En cada conselleria i organisme de la Generalitat Valenciana es constituirà una comissió departamental d'actuacions externes, presidida pel representant respectiu en la Comissió Interdepartamental, i formada per tots els caps de servei que per raó del seu treball estiguen vinculats a temes externs, tant en la conselleria com en els organismes dependents.  
El vocal representant de la conselleria en la Comissió Tècnica Delegada actuarà de secretari, amb veu i vot, de la Comissió Departamental d'Actuacions Externes.  
DISPOSICIO TRANSITORIA  
En el termini d'un mes, comptat des del nomenament del President de la Comissió Interdepartamental d'Actuacions Externes, cada conselleria designarà el seu representant, segons preveu l'article 3.1.b), en escrit dirigit al president de la comissió.  
DISPOSICIO DEROGATORIA  
Són derogats els Decrets 118/1985, de 23 d'agost, 79/1988, de 20 de juny, del Govern Valencià, que regulaven la Comissió de Seguiment de la Integració d'Espanya en les Comunitats Europees.  
DISPOSICIO FINAL  
Aquesta disposició entrarà en vigor l?endemà de la publicació al Diari Oficial de la Generalitat Valenciana.  
València, 7 de gener de 1992.  
El President de la Generalitat Valenciana,   
JOAN LERMA I BLASCO


Còpia Permalink ELI